Το θύμα της ληστείας περιγράφει στο Protothema.gr την περιπέτειά του

Οι δικηγόροι των ληστών

Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Ο άνθρωπος που εντόπισε τους βασανιστές -του μέσα από μια selfie φωτογραφία που είχαν βγάλει από το κινητό που του άρπαξαν από την εισβολή στο σπίτι του και είχε αποθηκευτεί στο Google+ μιλάει στο protothema.gr για τον εφιάλτη που έζησε στα χέρια ενός αδίστακτου διδύμου ληστών που τους τελευταίους μήνες είχαν γίνει ο φόβος και ο τρόμος της Βορειοανατολικής Αττικής. Ο εφιάλτης άρχισε να ξεδιπλώνεται στα μέσα του περασμένου Φεβρουαρίου... Ήταν μεσημέρι της 21ης όταν: «Αυτοί οι δύο άνδρες, ένας ψηλός και ένας κοντός, χτύπησαν την πόρτα λέγοντας μου ότι είχαν χάσει τον σκύλο τους, ήταν κουρασμένοι από την αναζήτηση και με παρακάλεσαν να τους δώσω ένα ποτήρι νερό. Επειδή έχω χάσει τρία σκυλιά, συγκινήθηκα και τους πίστεψα. Αυτό ήταν το λάθος μου. Τους έβαλα μέσα στο σπίτι μου και κόντεψαν να με σκοτώσουν. Όρμησαν πάνω μου, με ένα κατσαβίδι, με χτυπούσαν με χαστούκια και απειλούσαν να με σκοτώσουν λέγοντας μου “που είναι τα λεφτά και τα χρυσάφια; Λέγε γιατί θα σε σφάξουμε...” Δεν είχα παρά μόνο 70 ευρώ. Τα πήραν και αφού με κλείδωσαν, έχοντας πάρει το κινητό μου τηλέφωνο εξαφανίστηκαν...» λέει στο protothema.gr ο 73χρονος και, παίρνοντας μια βαθιά ανάσα, συνεχίζει περιγράφοντας πως η selfie που είχε βγάλει ο ένας ληστής από το κλεμμένο κινητό του οδήγησε στον εντοπισμό και τη σύλληψη των δύο ληστών: «Μόλις συνήλθα, πήγα σε ένα κατάστημα και αγόρασα μια συσκευή. Όταν την ενεργοποίησα και συνδέθηκα με τα social networks, έπαθα σοκ. Δεν μπορούσα να πιστέψω στα μάτια μου.. Πόζαρε χαμογελαστός με τη σύντροφό του σε ένα παγκάκι... Αμέσως πήγα στην Αστυνομία».Η φωτό του δράστη, την οποία αποκαλύπτει το protothema.gr, καταχωρήθηκε στα αρχεία της Ασφάλειας και, όταν στις αρχές του μήνα αστυνομικοί της ομάδας ΔΙ.ΑΣ σταμάτησαν δύο συνεργούς του ληστή με τηκαι τους προσήγαγαν στο Τμήμα Σπάτων – Αρτέμιδας, διαπιστώθηκε από τον έλεγχο στα κινητά τους ότι η μία συσκευή ήταν αυτή που είχε αφαιρεθεί από την Παιανία με αποτέλεσμα να φθάσουν στα ίχνη του ληστή και του συνεργού του και να τους περάσουν χειροπέδες.Οι δύο ληστές, όπως αναφέρεται στο διαβιβαστικό της Ασφάλειας, είναι παλιοί γνώριμοι των αρχών για παρόμοια αδικήματα έχοντας στο ενεργητικό τους από εισβολές σε οικίες μέχρι κλοπή από ιερό ναό! Μάλιστα όπως επισημαίνεται: «Οι κατηγορούμενοι, έχοντας συναποφασίσει τη διάπραξη πλημμελημάτων και κακουργημάτων ενώθηκαν προς τούτο, συνέστησαν δομημένη με διακριτούς ρόλους και διαρκή δράση εγκληματική ομάδα και ενεργούντες από κοινού με σκοπό τον παράνομο πορισμό εισοδήματος για βιοπορισμό, από επταμήνου και πλέον διέπρατταν ληστείες και κλοπές από οικίες και διάφορες περιοχές της Βορειοανατολικής Αττικής». Οι δύο ληστές εισέβαλαν σε σπίτια απογευματινές και βραδινές ώρες παραβιάζοντας παράθυρα και μπαλκονόπορτες. Μάλιστα, όπως αναφέρεται, επέλεγαν κυρίως μονοκατοικίες σε απομονωμένα σημεία που διέμεναν ηλικιωμένοι. Έτσι, μόλις γλιστρούσαν μέσα και σε περιπτώσεις όπου «εξακρίβωναν ότι οι ένοικοι ήταν ηλικιωμένοι, ακινητοποιούσαν τα θύματά τους κατατρομοκρατώντας τα με την απειλή αιχμηρών αντικειμένων είτε με χρήση σωματικής βίας και ερευνούσαν επισταμένα όλους τους χώρους, απ' όπου αφαιρούσαν χρήματα, κοσμήματα και άλλα τιμαλφή». Οι αστυνομικοί αναφορικά με το modus operandi και το εγκληματικό τους προφίλ υπογραμμίζουν ότι «χαρακτηριστικό της δράσης τους τύγχανε η σκληρότητα με την οποία αντιμετώπιζαν ταθύματά τους κατά την τέλεση των ληστειών, τα οποία δεν δίσταζαν να χτυπούν βάναυσα καθώς και να απειλούν με αιχμηρά αντικείμενα προκειμένου να τους αποκαλύψουν σημεία απόκρυψης χρημάτων και αντικειμένων αξίας...».Από την πλευρά τους οι δικηγόροι των ληστών Γιάννης Γλύκας και Αθηνά Χαρβαλάκου, μιλώντας στο protothema.gr, επισημαίνουν πως «οι συλληφθέντες κατηγορούμενοι ουδόλως σχετίζονται με τις αποδιδόμενες κατηγορίες καθώς καμία έννομη σχέση δεν τους συνδέει με τα ευρήματα της Αστυνομίας».